**อุทยานแห่งชาติแบนเดแอมีร์** (เปอร์เซีย: بند امیر‎) เป็นอุทยานแห่งชาติตั้งอยู่ในจังหวัดบามียันทางตอนกลางของอัฟกานิสถาน เป็นทะเลสาบสีน้ำเงินเข้ม 6 แห่ง คั่นด้วยเขื่อนธรรมชาติที่สร้างจากหินทราเวอร์ทีน ทะเลสาบตั้งอยู่ในเทือกเขาฮินดูกูชที่ระดับความสูงประมาณ 3000 เมตร ตั้งอยู่ทางตะวันตกของพระพุทธรูปแห่งบามียัน

ถูกสร้างขึ้นโดยน้ำที่เต็มไปด้วยคาร์บอนไดออกไซด์ ไหลออกมาจากรอยเลื่อนและรอยแตก ไปสะสมเป็นแคลเซียมคาร์บอเนต ที่ตกตะกอนเป็นกำแพงจากทราเวอร์ทีน ที่กักเก็บน้ำของทะเลสาบเหล่านี้ไว้ แบนเดแอมีร์เป็นหนึ่งในทะเลสาบธรรมชาติไม่กี่แห่งในโลกที่สร้างขึ้นโดยระบบทราเวอร์ทีน แบนเดแอมีร์ถูกเรียกว่าเป็นแกรนด์แคนยอนของอัฟกานิสถานและดึงดูดนักท่องเที่ยวหลายพันคนต่อปี แม่น้ำเป็นส่วนหนึ่งของระบบของแม่น้ำบัลคฮ์

ประวัติศาสตร์
-------------

ชื่อแบนเดแอมีร์หมายถึง "เขื่อนของผู้บังคับบัญชา" ซึ่งบางคนเชื่อว่าเป็นการอ้างอิงถึงอาลี เคาะลีฟะฮ์ที่สี่ของชาวมุสลิม พื้นที่นี้ถูกครอบคลุมโดยชาวแฮซอเร ซึ่งคาดว่าเป็นประชากรประมาณ 10 เปอร์เซ็นต์ของอัฟกานิสถาน

ในปี 2004 แบนเดแอมีร์ได้รับการเสนอให้เป็นมรดกโลก ความพยายามในการทำให้แบนเดแอมีร์เป็นอุทยานแห่งชาติเริ่มขึ้นในปี 1970 แต่ถูกระงับเนื่องจากสงครามในที่สุดในเดือนเมษายน 2009 แบนเดแอมีร์ได้รับการประกาศให้เป็นอุทยานแห่งชาติแห่งแรกของอัฟกานิสถาน ในปี 2013 นักท่องเที่ยวท้องถิ่นประมาณ 6,000 คนมาเยี่ยมชมอุทยานแห่งชาติแบนเดแอมีร์ทุกปี

ภูมิศาสตร์
----------

แบนเดแอมีร์ตั้งอยู่ทางทิศตะวันตกเฉียงเหนือประมาณ 75 กิโลเมตรจากเมืองเก่าบามียัน ใกล้กับเมืองแยคอว์แลงก์ เมื่อรวมกับหุบเขาบามียัน อาณาเขตนี้เป็นส่วนสำคัญของการท่องเที่ยวของอัฟกานิสถาน ดึงดูดนักท่องเที่ยวหลายพันคนทุกปี ทะเลสาบแบนเดแอมีร์เป็นสถานที่ท่องเที่ยวในช่วงปลายฤดูใบไม้ผลิและฤดูร้อนเป็นหลัก เนื่องจากตอนกลางของฮะซาระฮ์จาตในอัฟกานิสถานมีอากาศหนาวจัดในฤดูหนาว โดยมีอุณหภูมิต่ำถึง -20C อุทยานแห่งนี้ มีทะเลสาบถึงหกแห่ง ได้แก่

* ทะเลสาบแห่งทาส (Band-e Gholaman)
* ทะเลสาบแห่งทาสของคาลิฟ อาลี (Band-e Qambar)
* ทะเลสาบใหญ่ (Band-e Haibat)
* ทะเลสาบชีส (Band-e Panir)
* ทะเลสาบสะระแหน่ (Band-e Pudina)
* ทะเลสาบพระขรรค์อาลี (Band-e Zulfiqar)

เขื่อนหินทราเวอร์ทีนสีขาวที่เกิดจากเส้นรอยเลื่อน ซึ่งพบได้ทั่วไปในหุบเขาแบนเดแอมีร์ทำให้เกิดแนวกั้นระหว่างทะเลสาบ แบนเดแฮอีแบตเป็นทะเลสาบที่ใหญ่ที่สุดและลึกที่สุดโดยมีความลึกเฉลี่ยประมาณ 150 เมตร

* 
* 
* 
* 
* 
* 
* 
* 
* 
* 
* 
* 
* 
*

สภาพปัจจุบัน
------------

### เขตสงวนนก

พื้นที่ 41,000 เฮกตาร์ที่คาบเกี่ยวกับพื้นที่ของอุทยาน ได้รับการจัดตั้งเป็นเขตสงวนนก (IBA) โดยเบิร์ดไลฟ์อินเตอร์เนชันนัล เนื่องจากพื้นที่นี้พบนกสโนว์คอกหิมาลัย, นกฮุมส์ลาร์กขาสั้น, นกสโนว์ฟินช์ปีกขาว, นกสโนว์ฟินช์อัฟกัน และนกฟินช์ยูเรเซียปีกแดง

อ้างอิง
-------

1. ↑  "Afghans get first national park". *BBC News*. 22 April 2009. สืบค้นเมื่อ 2012-10-21.
2. 1 2  "Afghanistan's 'Grand Canyon' drawing tourists, money". CBS. 25 May 2013. คลังข้อมูลเก่าเก็บจากแหล่งเดิมเมื่อ 18 June 2013. สืบค้นเมื่อ 2013-06-16.
3. ↑  "Why Are The Taliban Attacking Hazaras In Afghanistan?". RFE/RL. สืบค้นเมื่อ 18 November 2018.
4. ↑  "Oasis from the ruins: Afghanistan opens first national park". CNN. สืบค้นเมื่อ 23 June 2009.
5. ↑  Leithead, Alastair (2008-07-15). Getting tourists to Afghanistan's 'Grand Canyon'. BBC News. Retrieved on 2008-07-15 from .
6. ↑  "Bande Amir". *BirdLife Data Zone*. BirdLife International. 2021. สืบค้นเมื่อ 13 March 2021.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อุทยานแห่งชาติแบนเดแอมีร์**

* คู่มือการท่องเที่ยว อุทยานแห่งชาติแบนเดแอมีร์ จากวิกิท่องเที่ยว (ในภาษาอังกฤษ)